**Ministru kabineta noteikumu projekta „Latvijas Dabas muzeja sniegto publisko maksas pakalpojumu cenrādi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Latvijas Dabas muzeja sniegto publisko maksas pakalpojumu cenrādis" (turpmāk – Noteikumu projekts) izstrādāts saskaņā ar *Euro* ieviešanas kārtības likuma 30.panta pirmo daļu, Ministru kabineta 2012.gada 27.jūnija rīkojumu Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā””, Ministru kabineta 2013.gada 29.maija rīkojumu Nr.212 (prot.Nr.30 52.§) „Par tiesību aktu grozījumu virzību saistībā ar *euro* ieviešanu Latvijā” un Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.1. (J2.1.1) pasākumu. |
| 2. | Pašreizējā situācija un problēmas | Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams izdot noteikumus, kas aizstātu Ministru kabineta 2012.gada 9.oktobra noteikumus Nr.691 „Noteikumi par Dabas aizsardzības sniegto publisko maksas pakalpojumu cenrādi”, aizstājot tajos latus ar *euro*.  |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Šī projekta mērķis ir izdot Ministru kabineta noteikumus, kuri aizstātu 2012.gada 9.oktobra Ministru kabineta noteikumus Nr.691 „Noteikumi par Latvijas Dabas muzeja sniegto publisko maksas pakalpojumu cenrādi” (turpmāk – noteikumi Nr.691) un tos pielāgotu *euro* ieviešanai, aizstājot tajos latus ar *euro*. Šis projekts paredz aizstāt attiecīgajā normatīvajā aktā latus ar *euro* atbilstoši *Euro* ieviešanas kārtības likuma 6.panta otrajā daļā paredzētajiem principiem. Grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada vērā ņemamu negatīvu ietekmi uz valsts budžetu. Tā kā ar 2013.gada 1.janvāri spēkā stājies Pievienotās vērtības nodokļa likums, kas aizstāj likumu „Par pievienotās vērtības nodokli”, precizēta noteikumu projekta 1. un 2. pielikumu 1.atsauce.  |
| 5. | Projekta izstrādē iesaistītās institūcijas | Latvijas Dabas muzejs, Vides aizsardzības un reģionālās attīstības ministrija |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības.  |
| 7. | Cita informācija | Saskaņā ar *Euro* ieviešanas kārtības likuma 13.panta pirmo daļu preču un pakalpojumu cenu paralēlās atspoguļošanas periods sākas trīs mēnešus pirms *euro* ieviešanas dienas, tādēļ šim projektam ir jābūt apstiprinātam Ministru kabinetā un publicētam oficiālajā izdevumā „Latvijas Vēstnesis” līdz 2013.gada 1.oktobrim. Lai saņemtu noteikumu projekta 5.4. apakšpunktā paredzēto atbrīvojumu no maksas par Latvijas Dabas muzeja sniegtajiem publiskajiem maksas pakalpojumiem, pirmsskolas vecuma bērniem, dažādu profilu speciālo klašu audzēkņiem, bāreņiem un bez vecāku gādības palikušiem bērniem, krīzes centru un internātskolu audzēkņiem, kā arī psihosociālās rehabilitācijas centru audzēkņiem nepieciešams uzrādīt statusu apliecinošu dokumentu. Savukārt noteikumu projekta 5.5. apakšpunktā paredzēto atbrīvojumu no maksas par Latvijas Dabas muzeja sniegtajiem publiskajiem maksas pakalpojumiem var saņemt daudzbērnu ģimenes, apliecinot daudzbērnu ģimenes statusu ar attiecīgu ierakstu par bērniem vecāka pasē, izziņu no Iedzīvotāju reģistra vai bērnu dzimšanas apliecībām.  |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Studenti, skolēni, pirmskolas vecuma bērni, pensionāri u.c. interesentu mērķgrupas. Ņemot vērā, ka Latvijas Dabas muzeja apmeklējums un tā pakalpojumu izmantošana ir brīvprātīga, nav iespējams prognozēt mērķgrupas skaitlisko lielumu.  |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Projekts šo jomu neskar. |
|  3. |  Tiesiskā regulējuma finansiālā ietekme | Projektā noteiktās publisko maksas pakalpojumu cenas neradīs negatīvu ietekmi uz tās sniegto pakalpojumu pieejamību sabiedrībai. Publisko maksas pakalpojumu cenas ir vienādas vai pat zemākas par cenām līdzīgiem pakalpojumiem citos muzejos. Iegūtie finanšu līdzekļi tiek izmantoti muzeja sniegto publisko maksas pakalpojumu faktisko izmaksu segšanai. Lai veicinātu apmeklētāju skaita palielināšanos, noteikumu projektā ir noteiktas atlaides un apmeklētāju grupas, kuras ir atbrīvotas no ieejas maksas atsevišķiem maksas pakalpojumiem. |
|  4. |  Tiesiskā regulējuma nefinansiālā ietekme | Tiks sniegta precizēta informācija par pakalpojumu izcenojumiem. Plašais atlaižu klāsts dažādām sociālajām grupām nodrošinās vienlīdzīgas iespējas muzeja apmeklējumam.  |
|  5. |  Administratīvās procedūras raksturojums |  Projekts šo jomu neskar. |
|  6. |  Administratīvo izmaksu monetārs novērtējums |  Projekts šo jomu neskar. |
|  7. |  Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** |  **2013. gads** |  Turpmākie trīs gadi (tūkst. latu) |
| **2014** | **2015** | **2016** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 | 2 | 3 | 4 | 5 | 6 |
|  1. Budžeta ieņēmumi: | 0 | 0 | 0 | 0 | 0 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
|  1.2. valsts speciālais budžets |  |  |  |  |  |
|  1.3. pašvaldību budžets |  |  |  |  |  |
|  2. Budžeta izdevumi: | 0 |  | 0 | 0 | 0 |
|  2.1. valsts pamatbudžets | 0 |  |  |  |  |
|  2.2. valsts speciālais budžets |  |  |  |  |  |
|  2.3. pašvaldību budžets |  |  |  |  |  |
|  3. Finansiālā ietekme: | 0 | 0 | 0 | 0 | 0 |
|  3.1. valsts pamatbudžets |  |    |    |    |    |
|  3.2. speciālais budžets |  |    |    |    |    |
|  3.3. pašvaldību budžets |  |    |    |    |    |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |    |    |    |    |
|    |    |    |    |
|    |    |    |    |
|  5. Precizēta finansiālā ietekme: | X |    |    |    |    |
|  5.1. valsts pamatbudžets |    |    |    |    |
|  5.2. speciālais budžets |    |    |    |    |
|  5.3. pašvaldību budžets |    |    |    |    |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |   Projekta sākotnējās ietekmes novērtējuma ziņojuma (anotācijas) pielikumā sniegta maksas pakalpojumu konvertācija no latiem uz *euro* (VARAMAnotPiel\_130813\_LDMcenr).  |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija |  Normatīvā akta projekta izpilde tiks nodrošināta Vides aizsardzības un reģionālās attīstības ministrijas budžeta programmas „24.06.00 valsts aģentūras Latvijas Dabas muzejs darbības nodrošināšana” ietvaros. Grozījumu ietekmi (iespējamo ieņēmumu samazinājumu vai izdevumu palielinājumu) iespējams segt, nemainot attiecīgajās budžeta programmās vai apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem.No publisko maksas pakalpojumu sniegšanas iegūtie finanšu līdzekļi tiek izmantoti to sniegšanas rezultātā radušos faktisko izmaksu segšanai (šajā gadījumā pakalpojuma cena pilnībā sedz pakalpojuma nodrošināšanas izmaksas).  |

**Anotācijas IV., V., VI. un VII. sadaļa – projekts šo jomu neskar.**

Iesniedzējs:

Vides aizsardzības un

reģionālās attīstības ministrs E.Sprūdžs

Vīza:

Valsts sekretāra p.i.

Administrācijas vadītājs G.Kauliņš

13.08.2013., 16:00

920

L.Tiesnese

67026519, liene.tiesnese@varam.gov.lv

 Šis dokuments parakstīts ar drošu elektronisko parakstu un satur laika zīmogu